# Završni zadatak

* Cilj zadatka je kreirati jednostavnu blog aplikaciju. Koristiće se starter projekat koji kloniramo pomoću git-a (već kreiran projekat sa postavljenim html-om i css-om na kojem nastavljamo rad). Home stranica treba da prikazuje listu svih postova,
* a klik na naslov treba da otvara stranicu sa pojedinačnim postom (za početak, svi postovi su hardcode-ovani).
* Na pojedinačnoj stranici ispod posta treba da bude forma za kreiranje komentara,
* a ispod svi komentari za taj post izlistani.

## Zadatak 1.

1. Klonirati repozitorijum gde se nalazi starter projekat:
   * git clone <https://gitlab.com/vivify-ideas/vivifyacademy-basic-blog-boilerplate.git>
2. Uz pomoć predavača promeniti remote i komitovati na lični github nalog nakon svakog zadatka.

## Zadatak 2.

1. Podeliti html u php template: razdvojiti header, footer i sidebar u posebne partial fajlove (header.php, footer.php, sidebar.php). Glavni sadrzaj postaviti u posebne stranice (posts.php, single-post.php, create-post.php, comments.php) koje će uključivati header, footer i sidebar.

## Zadatak 3.

1. U folderu styles kreirati file styles.css i uključiti ga na projekat. U ovom file-u pišemo naš custom css, to jest, menjamo (override-ujemo) postojeće bootstrapove stilove koje dobijamo iz fajla blog.css. Override radimo tako što “pojačavamo” selektore na već postojeće klase.
2. HTML i Css:
   * Naslovi postova na home stranici treba da budu linkovi
   * Smanjiti veličinu fonta na celom projektu na 14px (html element)
   * Promeniti boju pozadine navbar-a: #b34848
   * Zameniti boju svih naslova (ne samo naslova postova) bojom #b34848
   * Naslovi postova na hover treba da ostanu iste boje, samo će dobiti underline.

## Zadatak 4.

1. Kreirati bazu ‘blog’ u sql klijentu.
2. Kreirati tabelu posts koja sadrzi sledeće kolone:
   * Id
   * Title
   * Body
   * Author
   * Created\_at
3. Popuniti nekoliko zapisa ručno.
4. Na posts.php stranici zameniti hard-kodovane postove i dovući postove iz baze. Postove poredjati po datumu, najnoviji post treba da se nalazi na vrhu.

## Zadatak 5.

1. Implementirati otvaranje single-post stranice klikom na naslov posta (prikaz posta je identičan kao na stranici za listanje)
2. Dodati novu tabelu u bazu, “comments”, koja treba da sadrži:
   * Id
   * Author
   * Text
   * Post\_id
3. Dodati nekoliko zapisa ručno u novu tabelu i implementirati dovlačenje komentara na single post stranicu, ispod post-a. Komentare implementirati kao unordered list (ul -> li) koje sadrži ime autora i tekst komentara. Komentari trebaju biti razdvojeni borderom (hr)